MALINGA
మలింగ అరుదైన ఘనత
కొలంబో: శ్రీలంక పేసర్‌ లసిత్‌ మలింగ అరుదైన మైలురాయిని అందుకున్నాడు. తన పదునైన యార్కర్లతో ప్రత్యర్థి జట్లను హడలెత్తించిన మలింగా తన కెరీర్‌లో 200వ వన్డే ఆడుతున్నాడు. భారత్‌తో ఐదు వన్డేల సిరీస్‌లో భాగంగా దంబుల్లా వేదికగా జరుగుతున్న తొలి వన్డే మలింగాకు 200వ వన్డే కావడం విశేషం.తద్వారా శ్రీలంక తరుపున 200వ వన్డే ఆడుతున్న 13వ క్రికెటర్‌గా గుర్తింపు సాధించాడు. శ్రీలంక తరుపున బౌలర్లలో మురళీధరన్‌, చమిందావాస్‌ల తర్వాత ఆ ఘనత సాధించిన మూడో బౌలర్‌గా మలింగా అరుదైన ఘనత సాధించాడు. దీంతో పాటు మలింగా మరో రికార్డుకు చేరువలో ఉన్నాడు. ప్రస్తుతం వన్డేల్లో 298 వికెట్లు తీసిన మలింగా శ్రీలంక తరుపున 300 వన్డే వికెట్లను సాధించడానికి ఇంకా రెండు వికెట్ల దూరంలో నిలిచాడు.